title: http://risaleoku.com/oku/osmektubat/482
article: ايكنجيسى:
  بش سنهدن بَرى مرد و جدّى و جسور بر دوستم، أهلِ دنيانڭ و يڭى گلن بر آمرڭ حسنِ ظنّنى و توجّهنى قزانمق ايچون، قومشوم ايكن، دوشونميهرك إختيارسز بر قاچ آى بنم ايله گوروشمدى. حتّى بايرامده و رمضانده اوغرامدى. حالبوكه مقصدينڭ عكسيله قريه مسئلهسى نتيجهلندى، نفوذى قيريلدى.
  اوچنجيسى:
  هفتهده بر ايكى دفعه بنمله گوروشن بر حافظ، إمام اولمش. صاريق صارمق ايچون ايكى آى بنى ترك ايتدى. حتّى بايرامده يانمه گلمدى. خلافِ مأمول اولارق، مقصدينڭ عكسيله يدى سكز آى إماملق ايتديگى حالده خلافِ عادت بر صورتده اوڭا صاريق باغلاتديريلمدى.
  ايشته بو گبى وقوعاتلر چوق وار. فقط بعضيلرينڭ خاطرلرينى قيرمامق ايچون ذكر ايتمييورم. بونلر نه قدر ضعيف برر أماره ايسه ده، فقط إجتماعنده بر قوّت حسّ ايديلير. اونڭله قناعت گلير كه: شخصمه قارشى دگل (چونكه نفسمى هيچ بر إكرامه لايق گورمييورم) بلكه خدمتِ قرآن نقطهسنده صِرف او جهتده بر إكرامِ إلٰهى و بر حمايتِ ربّانيه آلتنده خدمت ايتديگمز آڭلاشيلييور. دوستلرم بونى دوشونملى، أوهامه قاپيلماملى. مادام خدمتكارليغمه بر إكرامِ إلٰهيدر و مادام فخره دگل، بلكه شكره سببدر و مادام
  ﴿وَ اَمَّا بِنِعْمَةِ رَبِّكَ فَحَدِّثْ﴾
  فرمانى وار.. بو سرلره بناءً، خصوصى بر صورتده دوستلريمه بيان ايدييورم.
  بش سنهدن بَرى مرد و جدّى و جسور بر دوستم، أهلِ دنيانڭ و يڭى گلن بر آمرڭ حسنِ ظنّنى و توجّهنى قزانمق ايچون، قومشوم ايكن، دوشونميهرك إختيارسز بر قاچ آى بنم ايله گوروشمدى. حتّى بايرامده و رمضانده اوغرامدى. حالبوكه مقصدينڭ عكسيله قريه مسئلهسى نتيجهلندى، نفوذى قيريلدى.
  اوچنجيسى:
  هفتهده بر ايكى دفعه بنمله گوروشن بر حافظ، إمام اولمش. صاريق صارمق ايچون ايكى آى بنى ترك ايتدى. حتّى بايرامده يانمه گلمدى. خلافِ مأمول اولارق، مقصدينڭ عكسيله يدى سكز آى إماملق ايتديگى حالده خلافِ عادت بر صورتده اوڭا صاريق باغلاتديريلمدى.
  ايشته بو گبى وقوعاتلر چوق وار. فقط بعضيلرينڭ خاطرلرينى قيرمامق ايچون ذكر ايتمييورم. بونلر نه قدر ضعيف برر أماره ايسه ده، فقط إجتماعنده بر قوّت حسّ ايديلير. اونڭله قناعت گلير كه: شخصمه قارشى دگل (چونكه نفسمى هيچ بر إكرامه لايق گورمييورم) بلكه خدمتِ قرآن نقطهسنده صِرف او جهتده بر إكرامِ إلٰهى و بر حمايتِ ربّانيه آلتنده خدمت ايتديگمز آڭلاشيلييور. دوستلرم بونى دوشونملى، أوهامه قاپيلماملى. مادام خدمتكارليغمه بر إكرامِ إلٰهيدر و مادام فخره دگل، بلكه شكره سببدر و مادام
  ﴿وَ اَمَّا بِنِعْمَةِ رَبِّكَ فَحَدِّثْ﴾
  فرمانى وار.. بو سرلره بناءً، خصوصى بر صورتده دوستلريمه بيان ايدييورم.